רוב מקאלהני

רוב מקאלהני השלישי (באנגלית: Rob McElhenney III; נולד ב-14 באפריל 1977) הוא שחקן, כותב, מפיק, יוצר פודקאסטים ואיש עסקים אמריקאי. הוא ידוע בעיקר בזכות תפקידו כרונלד "מאק" מקדונלד בסדרה "פילדלפיה זורחת" שהוא נמנה עם יוצריה, לצד צ'ארלי דיי וגלן האוורטון, והוא משמש גם כתסריטאי ומפיק בפועל. הוא שיחק גם בתפקיד איאן גרים בסדרה Mythic Quest שבאפל TV פלוס, אותה יצר יחד עם דיי ומייגן גנץ.

בספטמבר 2020, הפך מקאלהני לאחד מבעלי קבוצת הכדורגל רקסהאם, יחד עם ראיין ריינולדס. במקביל לרכישה החלו השניים בהתליך הפקה של סדרה דוקומנטרית על הקבוצה "ברוכים הבאים לרקסהאם" שמשודרת בדיסני+ החל מאוגוסט 2022.

 ראשית חייו 
רוברט מקאלהני נולד ב-14 באפריל 1977 בפילדלפיה, והוריו ממוצא אירי. הוא חונך כקתולי. הוא בן דודו מצד אביו של מרקוס מקאלהני, מדליסט אולימפי. בגיל 8 התגרשו הוריו אחרי שאמו יצאה מהארון. לאחר מכן, הוא ושני אחיו גודלו בעיקר על ידי אביו, אם כי הוריו שמרו על יחסים טובים. שני אחיו של רוב יצאו גם הם מהארון, והוא תיאר עצמו כמי ש"תמיד היה חלק מהקהילה הגאה". יש לו גם אח ואחות מנישואיו השניים של אביו.

מקאלהני למד לתקופה קצרה באוניברסיטת טמפל, ובהמשך גר לתקופה בקמפוס של אוניברסיטת פורדהם, עד שהחליט לא להירשם.

 קריירה 
מקאלהני קיבל את התפקיד המשמעותי הראשון שלו בסרט "יריב אינטימי" ב-1997, אולם התפקיד בו שיחק נחתך החוצה בגרסה הסופית. בגיל 25 עבר ללוס אנג'לס. שנתיים אחר כך פגש את גלן האוורטון דרך הסוכן שלו, וכן את צ'ארלי דיי בסט צילומים של סרט בניו יורק.

בשנת 2005 עלתה לשידור הסדרה "פילדלפיה זורחת" בכיכובו.

בשנת 2020 יצר יחד עם צ'ארלי דיי ומייגן גנץ את "מסע אגדי", שעלתה לאפל TV פלוס, בה הוא מככב בתפקיד הראשי כאייאן גרים, מנכ"ל חברת גיימינג. הסדרה זכתה לשבחים.

מאז נובמבר 2021, מקאלהני, דיי והווארטון משדרים את הפודקאסט של "פילדלפיה זורחת".

 עסקים 
ב-2009 רכש יחד עם אשתו, קייטלין אולסון, ומספר יזמים נוספים פאב בפילדלפיה.

ב-23 בספטמבר 2020 הוכרז שמקאלהני והשחקן הקנדי ראיין ריינולדס יצטרפו כבעלים לקבוצת הכדורגל רקסהאם. ב-16 בנובמבר אושר רשמית שהשניים רכשו את המועדון, אחרי שקיבלו את אישור הקרן. ב-22 באפריל 2023 העפילה רקסהאם לפוטבול ליג השנייה וכן זכתה בגביע הנשיונל ליג.

ב-7 ביוני 2022 הכריז על הקמת חברת בידור–טק חדשה בשם Adim.

 חיים אישיים 
מקאלהני הכיר את אשתו, קייטלין אולסון על סט הסדרה "פילדלפיה זורחת", ולדבריו החל להתעניין בה מבחינה רומנטית בעונה השנייה. הוא כינה אותה גם "האישה המצחיקה ביותר בשואו ביזנס". השניים נישאו ב-27 בספטמבר 2008. לזוג שני ילדים בשם אקסל לי מקאלהני וליאו גריי מקאלהני, שנולדו ב-2010 וב-2012 בהתאמה.

ביולי 2023 אובחן מקאלהני עם הפרעה נוירו-התפתחותית ולקות למידה.

ביוני 2025 הגיש מקאלהני בקשה רשמית לשנות את שמו לרוב מאק. זאת, לאחר ששם משפחתו המקורי שובש פעמים רבות, במיוחד אחרי שהתחיל להשקיע בקבוצות כדורגל בדרום אמריקה בעקבות הצלחתם שלו ושל ראיין ריינולדס עם "רקסהאם". שמו החדש צפוי להופיע בקרדיטים של העונה ה-17 של "פילדלפיה זורחת", ששידורה יתחיל ב-9 ביולי 2025. בעקבות שיבוש השם במשך שנים, לציון יום הולדתו של מקאלהני בשנת 2023, כתב ריינולדס שיר שבו הוא מסביר איך יש להגות את השם. ריינולדס גם פרסם וידאו קליפ שבו ביצע בעצמו את השיר.

 גוף 
כחלק מההכנות לעונה השביעית של הסדרה פילדלפיה זורחת, העלה 27 ק"ג במשקלו, וכן גידל זקן. שותפו לסדרה, דיי, ציין כי הוא "נגעל" מהעלייה במשקל, וכן כי יתר חברי הקאסט היו "על הגדר ביחס לבריאותו ולבטיחותו". מקאלהני איבד אחרי הצילומים 10 ק"ג בתוך חודש, ואת היתר במהלך השנה בין הצילומים של שתי העונות.

לפני העונה ה-13 עבר שוב שינוי במשקלו, כשהפעם ירד בצורה דרמטית במשקל.

 פילמוגרפיה 

 קולנוע 
שנהסרטתפקידהערות1997יריב אינטימיקוויןסצנות שנמחקו1998A Civil Actionנער/ה בשטח2000סטודנטסצנות שנמחקו2001Thirteen Conversations About One Thingכריס האמונדCampfire Storiesריקי2002Long Story Shortטרנט2003מצב לאהבהאלדר הרמון2004The Tollboothסיימון סטנטון2024דדפול & וולבריןחייל האחראי על שינויי זמןסצנות נמחקו

 טלוויזיה 
שנהסדרהתפקיד כתפקידהערותכותבבמאימפיקשחקן1997חוק וסדר  ג'ואי טימוןפרק: "Thrill"2004ER  אנדי פישפרק: "Where There's Smokeן"2005–הווהפילדלפיה זורחת    רונלד "מק" מק'דונלדגם היוצר2007–2010אבודים  אלדו2 פרקים2011–2012איך להיות ג'נטלמן    9 פרקים2012ללא השגחת מבוגר    13 פרקים2014–2017 מינדי    לואיס "לו" טקרס4 פרקים2015 On the Record with Mick Rock    6 פרקים2017פארגו    הקצין אוסקר האנטפרק: ""The Law of Non-Contradiction""2018–2019The Cool Kids     22 פרקים2019משחקי הכס    חייל מאי ברזלפרק: "Winterfell"2020–2025מסע אגדי    איאן גרים2022–הווהWelcome to Wrexham    עצמוגם שותף ליצירה2024All Town Aren't We    עצמופרק אחד2025אבוט אלמנטרי    רונלד "מק" מק'דונלדפרק: "מתנדבים" קרוסוור עם פילדלפיה זורחתSide Quest (TV series)    איאן גריםפרק: "שיר וריקוד"2025–הווהNecaxa (TV series)    

קישורים חיצוניים

 הערות שוליים 

קטגוריה:שחקני קולנוע וטלוויזיה אמריקאים
קטגוריה:אנשי עסקים אמריקאים
קטגוריה:תסריטאי טלוויזיה אמריקאים
קטגוריה:בעלי קבוצות כדורגל באנגליה
קטגוריה:אמריקאים ממוצא אירי
קטגוריה:אמריקאים שנולדו ב-1977